прилага изравнителна корекция
 S.02.01 — Счетоводен баланс
 Общи коментари:
 Настоящият раздел се отнася за първоначалното, тримесечното и ежегодното подаване на информация за групи, обособени фондове и останалата част.
 Настоящият образец се използва, когато се използва метод 1 (метод, основан на счетоводно консолидиране) — самостоятелно или в комбинация с метод 2 (метод на приспадане и агрегиране). Дяловите участия в свързани предприятия, които не са консолидирани, по редове, в съответствие с член 335, параграф 1, буква а), б) или в) от Делегиран регламент (ЕС) 2015/35, включително дялови участия в свързани предприятия, които са включени с метод 2, когато се използва комбинация от методи, се включват в позиция „Дялови участия в свързани предприятия, включително участия“.
 Образец SR.02.01 се прилага само по отношение на ОФ/ПКПИК от предприятия, които са консолидирани съгласно член 335, параграф 1, букви а), б) и в) от Делегиран регламент (ЕС) 2015/35, когато се използва метод 1 (метод, основан на счетоводно консолидиране), самостоятелно или в комбинация с метод 2 (метод на приспадане и агрегиране).
 Колона „Стойност по „Платежоспособност II“ (C0010) се попълва въз основа на принципите за оценяване, установени в Директива 2009/138/ЕО, Делегиран регламент (ЕС) 2015/35, техническите стандарти и насоките по „Платежоспособност II“.
 По отношение на колона „Стойност по задължителните счетоводни отчети“ (C0020), методите на признаване и оценка са тези, използвани от групите за техните задължителни счетоводни отчети в съответствие с местните ОСП или МСФО, приети като местни ОСП. Тази колона е задължителна по подразбиране. В специфичните случаи, когато групата не изготвя официални финансови отчети съгласно местните ОСП или МСФО, тази специфична ситуация следва да бъде предмет на обсъждане с надзорния орган за групата. В образец SR.02.01 тази колона се прилага, само ако ОФ са законово задължени да изготвят финансови отчети.
 Основното указание е, че всяка позиция се отчита отделно в колона „Стойност по задължителните счетоводни отчети“.
 В колона „Стойност по задължителните счетоводни отчети“ са поставени пунктирани линии, за да се даде възможност за отчитане на агрегирани данни при липсата на отделни такива.
 ПОЗИЦИЯ
 УКАЗАНИЯ
 Активи
 Z0020
 Обособен фонд или останала част
 Посочва дали отчетените стойности са по отношение на обособени фондове или за останалата част. Използва се една от възможностите от следния изчерпателен списък:
 1 — Обособени фондове
 2 — Останалата част
 Z0030
 Номер на фонда
 Когато позиция Z0020 = 1, се отчита идентификационен номер за обособения фонд или портфейл, за който се прилага изравнителна корекция. Този номер се определя от групата и трябва да се прилага последователно във времето и по отношение на отчетения в други образци номер на фонда/портфейла.
 Когато позиция Z0020=2, тогава се отчита „0“
 C0020/R0010
 Положителна репутация
 Нематериален актив, който възниква в резултат на бизнес комбинацията и който представлява икономическата стойност на активите, които не могат да бъдат индивидуално определени или отделно признати в бизнес комбинация.
 C0020/R0020
 Отсрочени разходи по придобиването
 Разходи за придобиване, свързани с договори в сила към датата на счетоводния баланс, които се пренасят към следващи отчетни периоди, свързани с неизтекли периоди на риск. По отношение на животозастрахователната дейност, разходите за придобиване са отложени, когато е вероятно те да бъдат възстановени.
 C0010– C0020/R0030
